Die Wolkskool nou gratis | Netwerk24
Die Wolkskool nou gratis
23 Julie 2020 06:03
Die Solidariteit Skoleondersteuningsentrum (SOS) het tydens die inperkings onderwys op verskeie terreine beskerm en ondersteun. Skole en kleuterskole se regte om oop te maak is tot in die hof beveg, duisende onderwysers is opgelei om afstand-leer te optimaliseer en Die Wolkskool het aanlyn onderrig vir meer as 116 000 leerlinge moontlik gemaak.
Kontak-onderrig het weer vir baie leerlinge hervat, maar duisende leerlinge baat steeds by die Wolkskool se aanlyn klasse.
'n Verdere 1 800 onderwysers gebruik Die Wolkskool se platform om hul eie digitale klaskamers te bestuur, opdragte te plaas en terug te ontvang, en met leerlinge te kommunikeer.
Weens die geldelike druk op huishoudings en skole wat swaar getref is deur die Covid-19-pandemie, het die SOS besluit om Die Wolkskool tot aan die einde van die jaar gratis beskikbaar te stel vir alle leerlinge en skole.
Volgens Valentyn van der Merwe, hoof van Innovasie by die SOS, sê tesame met die bestaande inhoud van meer as 4 000 video-lesse, assessering en werkkaarte, skep Die Wolkskool 'n uitstekende platform om vlakke van leer na nuwe hoogtes te neem. Daar is meer as 1 800 onderwysers wat reeds Die Wolkskool gebruik.